Na temelju članka 134. Zakona o odgoju i obrazovanju u osnovnoj i srednjoj školi ("Narodne novine", br. 87/08, 86/09, 92/10, 105/10, 90/11, 05/12, 16/12, 86/12, 94/13, 136/14- RUSRH, 152/2014, 07/17, 68/18, 98/19 i 64/20 ) i Odluke o uvjetima za prijam učenika prvih razreda srednjih škola u učeničke domove u školskoj godini 2022./2023. ( „ Narodne novine „ broj, 72/2022 ), Srednja škola Pakrac, Pakrac, Bolnička 59 i Đački dom u Požegi, Požega, Ratarnička 2 r a s p i s u j u

N A T J E Č A J

za prijam učenika prvih razreda srednjih škola u učeničke domove Požeško-slavonske županije za školsku godinu 2022./2023 .

1. Uslugama odgojnih aktivnosti, smještaja i prehrane u Đačkom domu u Požegi i učeničkom domu Srednje škole Pakrac u Pakracu ( zajedno u daljnjem tekstu: učenički dom odnosno učenički domovi ), mogu se koristiti redoviti učenici srednjih škola u Republici Hrvatskoj koji se školuju izvan mjesta stalnog boravka i koji su hrvatski državljani, Hrvati iz drugih država, djeca državljana država Europskog gospodarskog prostora i Švicarske Konfederacije , te djeca državljana zemalja izvan Europskog gospodarskog prostora i Švicarske Konfederacije.

Đački dom u Požegi, na nepopunjena mjesta, primat će i studente Veleučilišta u Požegi, sukladno propisanim mjerilima i uvjetima.

2. Učenički dom prima učenike državljane zemalja izvan Europskog gospodarskog prostora i Švicarske Konfederacije ako imaju reguliran status boravka sukladno zakonu kojim je uređen status stranaca, uz suglasnost osnivača.

3. Učenički dom prima učenike na smještaj za vrijeme trajanja upisanog programa obrazovanja u skladu sa statutom doma/škole te odredbama sklopljenog ugovora o međusobnim pravima i obvezama, o čemu odlučuje odgajateljsko vijeće učeničkog doma.

S roditeljem/skrbnikom svakog učenika, studentom odnosno drugim korisnikom usluga odgojnih aktivnosti, smještaja i prehrane učenički dom sklapa ugovor o međusobnim pravima i obvezama.

4. Učenici prvih razreda se prijavljuju i upisuju u učenički dom u školskoj godini 2022./2023. elektroničkim načinom preko mrežne stranice Informacijskog sustava prijava i upisa u učenički dom ( u daljnjem tekstu ISPUUD) *domovi.e-upisi.hr ,* a na temelju natječaja za upis koji raspisuju i objavljuju učenički domovi u skladu s Odlukom o uvjetima za prijam učenika prvih razreda srednjih škola u učeničke domove u školskoj godini 2022./2023. („Narodne novine“, 72/22.)

5. Pravo izravnog prijma u učeničke domove ostvaruju:

* učenici kojima su oba roditelja preminula;
* učenici na temelju članka 126. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17, 98/19 I 84/21) – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata ako im redoviti novčani mjesečni prihodi po članu kućanstva za razdoblje od prethodna tri mjeseca ne prelaze 60% proračunske osnovice u Republici Hrvatskoj.

Za ostvarivanje navedenih prava iz ove točke učenik je dužan priložiti odgovarajuću dokumentaciju nadležnih tijela ili dati privolu da se gore navedeni podaci mogu provjeriti u dostupnim bazama podataka nadležnih državnih tijela.

6. Za prijam učenika prvih razreda srednjih škola u učenički dom, osim učenika iz točke 5. ovog natječaja, prijavljenom kandidatu vrednuju se zajednički i dodatni elementi vrednovanja.

Ljestvica poretka kandidata utvrđuje se na osnovi bodovanja zajedničkog i dodatnog elementa vrednovanja.

**Zajednički element vrednovanja** za prijam učenika prvih razreda srednjih škola u učenički dom čine prosjeci zaključnih ocjena iz svih nastavnih predmeta na dvije decimale u posljednja četiri razreda osnovnog obrazovanja pomnožen s koeficijentom petnaest ( 15).

**Dodatni element vrednovanja** kandidata:

* + učenik koji je upisao program obrazovanja u školi koja u svom sastavu ima učenički dom u koji se učenik prijavljuje ostvaruje dodatnih petnaest ( 15) bodova za upis u taj učenički dom;
* učenik na temelju članka 126. Zakona o hrvatskim braniteljima iz Domovinskog rata i članovima njihovih obitelji ~~-~~ djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata ako ne udovoljavaju uvjetima za izravan smještaj u učeničke domove i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru ~~,~~ ostvaruju dodatnih deset (10) bodova;
* učenik na temelju članka 48.e Zakona o zaštiti vojnih i civilnih invalida rata ( „Narodne novine“, broj 33/92, 57/92, 77/92,27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19) - djeca osoba poginulih, umrlih ili nestalih pod okolnostima iz članka 6., 7. i 8. ovog Zakona , djeca civilnih invalida rata čije je oštećenje organizma nastalo pod okolnostima iz članka 8. ovog Zakona i djeca mirnodopskih vojnih i civilnih invalida rata I. skupine sa 100% oštećenja organizma, ako im redoviti novčani mjesečni prihodi po članu kućanstva za razdoblje od prethodna tri mjeseca ne prelaze 60% proračunske osnovice u Republici Hrvatskoj, ostvaruju dodatnih deset ( 10) bodova;
* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova,
* učenik koji živi u otežanim uvjetima obrazovanja ostvaruje dodatnih 10 bodova po jednoj od osnova:
* ako učenik ima tešku bolest ili ako živi uz jednog i/ili oba roditelja s dugotrajnom teškom bolesti što dokazuje liječničkom potvrdom o svojoj težoj bolesti odnosno potvrdom o dugotrajnoj težoj bolesti jednog i /ili obaju roditelja;
* ako učenik ima teškoće u razvoju što dokazuje rješenjem o primjerenom programu obrazovanja;
* ako je učenikov roditelj preminuo što dokazuje preslikom smrtovnice;
* ako živi uz jednog i/ili oba roditelja koji su osobe s invaliditetom upisani/evidentirani u Hrvatskom registru osoba s invaliditetom;
* ako živi uz nezaposlena oba roditelja, u smislu članka 10. Zakona o tržištu rada ( „Narodne novine“, broj 118/18, 32/20 i 18/22) što dokazuje potvrdom o nezaposlenosti obaju roditelja za razdoblje od najmanje prethodna tri mjeseca iz područnog ureda Hrvatskog zavoda za zapošljavanja;
* ako živi uz samohranog roditelja ( roditelj koji nije u braku i ne živi u izvanbračnoj zajednici, a sam se skrbi o svom djetetu i uzdržava ga) korisnika socijalne skrbi, u smislu članka 15. točka 1. i 5. Zakona o socijalnoj skrbi ( „Narodne novine“, broj 18/22 i 45/22) što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnog tijela u jedinici lokalne ili područne (regionalne) jedinice i Grada Zagreba o pravu samohranog roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje;
* učenik koji je u posljednja četiri razreda osnovnog obrazovanja osvojio jedno od prvih triju mjesta na državnom i/ili međunarodnom natjecanju iz znanja i/ili natjecanju školskih sportskih društava ostvaruju dodatnih šest ( 6) bodova;
* učenik koji je upisao program obrazovanja za deficitarno zanimanje u županiji u kojoj se prijavljuje za upis u učenički dom, a sukladno Preporukama HZZ-a za obrazovnu upisnu politiku i politiku stipendiranja, ostvaruje dodatnih pet ( 5) bodova;
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
* učenik čiji se brat, odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

Za ostvarivanje prava iz ove točke učenik je dužan priložiti odgovarajuću dokumentaciju nadležnih tijela ili dati privolu da se gore navedeni podaci mogu provjeriti u dostupnim bazama podataka nadležnih državnih tijela.

Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti i obrazovanja, te međunarodna natjecanja koje verificira Agencija za odgoj i obrazovanje, i to u posljednja četiri razreda osnovne škole.

Vrednuju se natjecanja školskih sportskih društava u posljednja četiri razreda osnovne škole koja su ustrojena prema Propisniku Državnoga prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.

Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.

Ako dva ili više učenika na zadnjem mjestu ljestvice poretka imaju isti ukupni broj bodova na temelju zajedničkog i dodatnog elementa vrednovanja, upisuju se svi učenici.

**7. U školskoj godini 2022./2023. učenički domovi primat će sljedeći broj učenika:**

**1. Đački dom u Požegi – 40 učenika/ca**

**2. Učenički dom Srednje škole Pakrac : 25 učenika/ca – 9 učenika ( m) i 16 učenica ( ž)**

8. Rokovi za podnošenje prijava i upis u učenički dom:

1. LJETNI UPISNI ROK

|  |  |
| --- | --- |
| Opis postupka | Datum |
| Početak prijava učenika/kandidata u sustav | 4.7.2022. |
| Početak prijave odabranih učeničkih domova | 11.7.2022. |
| Rok za dostavu dokumentacije učenika ( dokumenti kojima se ostvaruju dodatna prava za upis u učenički dom) | 13.7.2022. |
| Unos prigovora na osobne podatke , ocjene i podatke na temelju kojih se ostvaruju dodatna prava za upis u učenički dom | 13.7.2022. |
| Brisanje s liste kandidata koji nisu zadovoljili preduvjete | 13.7.2022. |
| Završetak prijava  Početak ispisa prijavnica | 14.7.2022. |
| Krajnji rok za zaprimanje potpisanih prijavnica ( učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice učitaju u sustav)  Brisanje s liste kandidata koji nisu zadovoljili preduvjete ili dostavili prijavnice | 15.7.2022. |
| Objava konačnih ljestvica poretka | 16.7.2022. |
| Upis u učenički dom  Dostava dokumenata koji su uvjet za upis u učenički dom osobno ili elektroničkim putem ( potvrda školske medicine, potvrda obiteljskog liječnika o nepostojanju kontradikcija za smještaj u učenički dom)  Dostava potpisanog obrasca o upisu u učenički dom ( upisnice) u učenički dom u koji se učenik upisao | 18.7.-19.7.2022.  Učenički dom SREDNJE ŠKOLE PAKRAC  u vremenu od 8,00 do 16,00 sati osobnim dolaskom u dom ili na adresu elektroničke pošte:  [upis-dom@ss-pakrac.skole.hr](mailto:upis-dom@ss-pakrac.skole.hr)  ĐAČKI DOM U POŽEGI  u vremenu od 8,00 do 16,00 sati osobnim dolaskom u dom ili na adresu elektroničke pošte:  [djacki-dom@po.t-com.hr](mailto:djacki-dom@po.t-com.hr) |
| Objava slobodnih upisnih mjesta za jesenski upisni rok | 20.7.2022. |

1. JESENSKI UPISNI ROK.

|  |  |
| --- | --- |
| Opis postupka | Datum |
| Početak prijava učenika/kandidata u sustav i prijava odabranih učenički domova | 28.8.2022. |
| Rok za dostavu dokumentacije učenika ( dokumenti kojima se ostvaruju dodatna prava za upis u učenički dom) | 30.8.2022. |
| Unos prigovora na osobne podatke , ocjene i podatke na temelju kojih se ostvaruju dodatna prava za upis u učenički dom | 30.8.2022. |
| Brisanje s liste kandidata koji nisu zadovoljili preduvjete | 30.8.2022. |
| Završetak prijava  Početak ispisa prijavnica | 31.8.2022. |
| Krajnji rok za zaprimanje potpisanih prijavnica ( učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice učitaju u sustav)  Brisanje s liste kandidata koji nisu zadovoljili preduvjete ili dostavili prijavnice | 1.9.2022. |
| Objava konačnih ljestvica poretka | 2.9.2022. |
| Upis u učenički dom  Dostava dokumenata koji su uvjet za upis u učenički dom osobno ili elektroničkim putem ( potvrda školske medicine, potvrda obiteljskog liječnika o nepostojanju kontradikcija za smještaj u učenički dom)  Dostava potpisanog obrasca o upisu u učenički dom ( upisnice) u učenički dom u koji se učenik upisao | * 1. i 5.9. 2022.   Učenički dom SREDNJE ŠKOLE PAKRAC  u vremenu od 8,00 do 16,00 sati osobnim dolaskom u dom ili na adresu elektroničke pošte:  [upis-dom@ss-pakrac.skole.hr](mailto:upis-dom@ss-pakrac.skole.hr)  ĐAČKI DOM U POŽEGI  u vremenu od 8,00 do 16,00 sati osobnim dolaskom u dom ili na adresu elektroničke pošte:  [djacki-dom@po.t-com.hr](mailto:djacki-dom@po.t-com.hr) |
| Objava slobodnih upisnih mjesta nakon jesenskog upisnog roka | 6.9.2022. |

Na temelju javne objave konačnih ljestvica poretka učenika u ISPUUD-u , učenik ostvaruje pravo upisa u učenički dom u školskoj godini 2022./2023.

Učenik svoj upis potvrđuje vlastoručnim potpisom i potpisom roditelja/skrbnika na obrascu ( upisnici) dostupnom na mrežnoj stranici domovi.e-upisi.hr, koji je dužan dostaviti osobno ili elektroničkim putem učeničkom domu u rokovima utvrđenim u točki 8. ovog Natječaja.

**SREDNJA ŠKOLA PAKRAC**

**Adresa: Pakrac, 34550, Hrvatskih velikana 11**

**Elektronička adresa:** [**upis-dom@ss-pakrac.skole.hr**](https://admin.skole.hr/ca/show?type=ar_ps)

**Mrežna stranica Srednje škole Pakrac :** [**www.sspakrac.hr**](http://www.sspakrac.hr)

**Kontakt: 034/290-001 , 411-435**

**ĐAČKI DOM U POŽEGI**

**Adresa: Požega, 34000, Ratarnička 2**

**Elektronička adresa:** [**djacki-dom@po.t-com.hr**](mailto:djacki-dom@po.t-com.hr)

**Mrežna stranica Đačkog doma u Požegi: www.djacki-dom-pz.hr**

**Kontakt: 034/312-157 , 312-125**

Ravnatelj Srednje škole Pakrac Ravnatelj Đačkog doma u Požegi

Dario Čilić, dipl.teolog Josip Matuha, prof.

KLASA: 602-01/22-01/ 28 KLASA: 602-03/22-01/35

URBROJ: 2162-09-01-22-02 URBROJ: 2177-53-01-22-01

Pakrac, 24. lipnja 2022.